Uten vielsesattest

Uten vielsesattest (originaltittel: Possessed ) er en amerikansk drama- og førkodefilm fra 1931 regissert av Clarence Brown med Joan Crawford og Clark Gable i hovedrollene. Dreieboken var skrevet av Lenore Coffee, etter teaterstykket The Mirage av Edgar Selwyn.

Dette var den tredje av åtte filmer Crawford spilte inn med Gable.

Handling 
Marian Martin bor sammen med moren sin i arbeiderklassen i Erie, Pennsylvania. Al Manning håper å gifte seg med henne, men Marian er fast bestemt på å finne seg et bedre liv. Når et tog stopper i byen, ser Marian gjennom tog-vinduene på alle de velstående passasjerene. Deretter blir hun kjent med en av passasjerene, Wally Stuart fra New York, som gir henne champagne og skriver ned adressen sin, og forteller henne å møte ham hvis hun noen gang kommer til New York.

Men Al anklager henne for å være full, oppdager papiret som inneholder Wallys adresse, og ødelegger denne beskjeden. Hun forsøker å lime papiret sammen igjen, og reiser til New York City. Hun starter deretter et forhold med Wallys venn Mark Whitney (spilt av Clark Gable) en advokat. De blir forelsket. de utarbeider en oppdiktet historie om at hun heter "Mrs. Moreland" og er en velstående kvinne. Senere kommer Al, som nå driver en velstående virksomhet, til byen i håp om å få en stor kontrakt. Han ber Marian gifte seg med ham, men hun nekter. Han møter også Mark, men har ingen anelse om Marian og Marks sanne forhold.

Når Mark ønsker å stille til valg som statsråd, advarer imidlertid vennene ham om at hans forhold til Marian kan forårsake problemer. Når Marian overhører Mark snakke med noen politikere, får hun vite at han planlegger å gifte seg med henne, til tross for at forholdet deres ville forårsake en skandale. Så hun lyver for Mark, og forteller ham at hun ikke lenger elsker ham. Hun forteller ham at hun planlegger å gifte seg med Al i stedet. Marian bestemmer seg for å fortelle Al sannheten. Men han avviser henne, og sier at han aldri kunne gifte seg med en slik kvinne. En politisk rival får vite om Marians egentlige identitet og planlegger å bruke denne informasjonen ved en av Marks politiske samlinger. Der har Mark publikum på sin side. Men ingen er klar over at Marian er blant publikum.

Skuespillere 

 Joan Crawford som Marian Martin
 Clark Gable som Mark Whitney
 Wallace Ford som Al Manning
 Richard "Skeets" Gallagher som Wally Stuart.
 Frank Conroy som Horace Travers
 Marjorie White som Vernice LaVerne
 John Miljan som John Driscoll
 Clara Blandick som Marian's mor.

Mottagelse 
Filmen fikk gode omtaler og hadde et overskudd på $611,000.

Referanser

Eksterne lenker 
 

Dramafilmer fra USA
Filmer basert på skuespill
Sort-hvitt-filmer
Engelskspråklige filmer
Filmer fra 1931